recursal/SuperWikiNEXT-32B huggingface dataset:
**எம். கே. மீரான்** (இ. 1972) ஒரு இந்திய விடுதலைப் போராட்ட வீரர்.

வாழ்க்கைக் குறிப்பு
-------------------

மீரான், தேனி மாவட்டம், உத்தமபாளையம் அல்லாபிச்சை என்ற குலாம் மைதீன்-தங்கம்மாள் இணையருக்கு மகனாகப்பிறந்தவர். போடியில் பள்ளிப்படிப்பை முடித்த இவர் ஜவகர்லால் நேருவின் நேர்முக உதவியாளராக இருந்த ஜி. பார்த்தசாரதியுடன் சேர்ந்து சென்னையில் கல்வி பயின்றார். தனது நண்பர் பெ. துாரன் என்பவருடன் இணைந்து பித்தன் என்ற கையெழுத்துப் பிரதியினை நடத்தினார். கல்லுாரி படிப்பு முடிந்தவுடன் 
கோயமுத்துாரில் சார்-ஆய்வாளராக பணியில் சேர்ந்தார்.

பணியின்போது பிரித்தானியருக்கு எதிராக ஆங்காங்கே போராட்டம் நடைபெற்றது. அதில் காவல்துறை அதிகாரி என்ற முறையில் மக்களை தாக்கவேண்டிய நிர்பந்தம் செய்யப்பட்டது. அதை அவர் ஏற்கவில்லை. பணியில் இருந்து விலகி 1941 ஆம் ஆண்டு நடைபெற்ற தனிநபர் சத்தியாகிரகப் போராட்டத்தில் ஈடுபட்டு ஆங்கிலேய அரசுக்கு எதிராக தந்திக்கம்பிகளை அறுத்தல், அரசுக்கு எதிராக துண்டு அறிக்கைகள் விநியோகம் செய்வது போன்ற வேலைகளில் ஈடுபட்டு கைது செய்யப்பட்டார். இதற்காக வேலுார், அலிப்புர், பெல்லாரி சிறைகளில் ஒரு வருட காலம் தண்டனையை அனுபவித்தார். அதன் பின்னர் 1942 ஆம் ஆண்டு வெள்ளையனே வெளியேறு இயக்கத்தில் ஈடுபட்டு கைது செய்யப்பட்டார்.

மீரான் 1972 ஆம் ஆண்டு இறந்தார்.
**எம். கே. ராமச்சந்திரன்** (M. K. Ramachandran) கேரள மாநிலம் திருச்சூர் மாவட்டத்தைச் சேர்ந்த எழுத்தாளர் ஆவார்.  2005 ஆம் ஆண்டில் தனது முதல் புத்தகமான *உத்தரகண்டிலூட் - கைலாஸ் மன்சரோவர் யாத்திரை* எனும் நூலிற்காக கேரள சாகித்ய அகாடமி விருதை வென்றார். இவரது பிற படைப்புகளில்*தபோபூமி உத்தரகண்ட்*, *ஆதி கைலாசா யாத்ரா* மற்றும் *தேவபூமிலிலூட்* ஆகியவை குறிப்பிடத்தக்கவை ஆகும்.  

ராமச்சந்திரன் 1953 இல் திருச்சூர் மாவட்டத்தில் கெச்சேரியில் பிறந்தார். இவரது பெற்றோர் மச்சிங்கல் கிருஷ்ணன் எழுத்தச்சன் மற்றும் மறைந்த நாரங்கலில் வடக்கவலப்பில் தேவகி அம்மா ஆகியோராவர். புட்டேக்கரா செயின்ட் செபாஸ்டியன்ஸ் பள்ளி, திருச்சூர் ஸ்ரீ கேரளவர்மா கல்லூரி மற்றும் திருச்சூர் செயின்ட் தாமஸ் கல்லூரி ஆகியவற்றில் தனது பள்ளி மற்றும் கல்லூரிக் கல்வியை நிறைவு செய்தார். இவர் மூத்த சமஸ்கிருத அறிஞர் கே.பி.நாராயண பிஷரோடியின் சீடர் ஆவார். கைலாஸ் மன்சரோவர் யாத்திரையை நடத்திய கேரளாவைச் சேர்ந்த முதல் நபர் ஆவார்.இந்த யாத்திரையை 2001 ஆம் ஆண்டில் ராமச்சந்திரன் நடத்தினார். 2003 இல் வெளியிடப்பட்ட இவரது முதல் படைப்பான 'உத்தர்கண்டிலூட் - கைலாஸ் மன்சரோவர் யாத்திரை' இந்த அனுபவத்தை விவரிக்கும் விதத்தில் எழுதப்பட்டது ஆகும். அவரது இரண்டாவது புத்தகம், 'தபூபூமி உத்தரகண்ட்' 2005 இல் வெளியிடப்பட்டது. மேலும் அந்த புத்தகம் அவரது சார்தாம் சுற்றுப்பயணம் குறித்தும் வட மாநிலமான உத்தரகண்ட் மாநிலத்தின் பிற புனித இடங்கள் குறித்தும் எழுதப்பட்டது. அவரது மூன்றாவது புத்தகம், 'ஆதி கைலாசா யாத்ரா', 2008 இல் வெளியிடப்பட்டது, மேலும் இது ஓம் பர்வத் என்ற மலைச்சிகரத்திற்குச் சென்ற இவரது அனுபவத்தை விவரிக்கிறது.மேலும் இது ஆதி கைலாஷ் என்றும் அழைக்கப்படுகிறது. இவரது நான்காவது புத்தகம், 'தேவபூமிலோடு', 2012 இல் வெளியிடப்பட்டது ஆகும். இந்நூல் கின்னார், ஸ்ரீகாந்த் மகாதேவ் மற்றும் மணிமகேஷ் கைலாஷ் ஆகிய இடங்களுக்குச் சென்றபோது ஏற்பட்டஅனுபவம் குறித்தும் இவரது சிக்கிம் சுற்றுப்பயணம் குறித்த அனுபவங்களையும் விவரிக்கிறது. ஐந்து கைலாஷ்களையும் பார்வையிட்ட ஒரே நபராக இவர் அறியப்படுகிறார். 2014 ஆம் ஆண்டில், 'நிலவம் நிஜாலுகலம்' என்ற சிறுகதைத் தொகுப்பையும் வெளியிட்டார். 2016 ஆம் ஆண்டில், இவரது மற்றொரு பயணக் குறிப்பு 'டகினிமருதே ஹிருதய பூமியிலூட்' வெளியிடப்பட்டது. இவரது புத்தகங்கள் அனைத்தும் திருச்சூரின் கரண்ட் புக்ஸ் என்னும் இலக்கிய இதழால் வெளியிடப்பட்டன. இவரது பயணக் குறிப்புகள் ஆண்டுதோறும் பல பிரதிகள் விற்கப்பட்டுள்ளன.[]

விருதுகள்
---------

* *உத்தரகண்டிலூத்துக்கான* கேரள சாகித்ய அகாடமி விருது 2005 *- கைலாஸ் மன்சரோவர் யாத்திரை*

குறிப்புகள்
-----------

1. ↑  Nair, Aparna (15 December 2006). "Journey to fame". *தி இந்து*. Archived from the original on 2007-11-03.. பார்த்த நாள்: 2009-08-04.
2. ↑  "Travelogue to be released". *தி இந்து*. 23 April 2009. Archived from the original on 2009-04-27.. பார்த்த நாள்: 2009-08-04.
3. ↑  B. R. P. Bhaskar (23 May 2006). "Mystique of the Garhwal". *தி இந்து*. Archived from the original on 2012-11-05.. பார்த்த நாள்: 2009-08-04.
நுழைவாயில்
**கோட்டை மாரியம்மன் கோயில்**, தமிழ்நாடு, திண்டுக்கல் மாவட்டம், திண்டுக்கல் நகரில் அமைந்துள்ள மாரியம்மன் கோயிலாகும்.

மூலவர்
------

இக்கோயிலின் மூலவராக மாரியம்மன் உள்ளார். அம்மன் சன்னதியையொட்டி முன்புறம் விநாயகர் சன்னதி, வலது புறம் மதுரை வீரன் சன்னதி, முன்புறம் வடக்கில் நவக்கிரக சன்னதி, தென்புறம் முனீஸ்வரர் சன்னதி, வட புறம் கருப்பண்ணசாமி சன்னதி ஆகிய சன்னதிகள் உள்ளன.  திண்டுக்கல் பகுதிவாழ் மக்களின் இஷ்ட தெய்வம் என பல்வேறு பெருமைகள் வாய்ந்த கோயிலாக இக்கோயில் உள்ளது.

வாயில்கள்
---------

இக்கோயிலுக்கு மூன்று வாயில்கள் உள்ளன. ஊர்வலக் காலங்களில் அம்மன் முன் வாயில் வழியாக செல்வது வழக்கமாக உள்ளது. பின்புற வாயில்கள் மலைக்கோட்டையை ஒட்டி அமைந்துள்ளது.

விழா
----

ஆண்டுதோறும் மாசி மாதத்தில் 20 நாட்கள் விழா சிறப்பாக நடைபெறுகிறது.

மேற்கோள்கள்
-----------

1. 1 2 3   அருள்மிகு கோட்டை மாரியம்மன் திருக்கோயில், தினமலர் கோயில்கள்
2. ↑   அருள்மிகு கோட்டை மாரியம்மன் திருக்கோயில், திண்டுக்கல், திருக்கோயில் தமிழ்நாடு அரசு வலைதளம்

வெளியிணைப்புகள்
---------------

* மு.ஹரி காமராஜ், ஆடிஅம்மன் தரிசனம், கேட்டதைகொடுப்பாள் கோட்டை மாரி, விகடன், 31 சூலை 2021
**துல்லியத் தாக்குதல் (surgical strike)** என்பது ஒரு திட்டமிடப்பட்ட படைத்துறை இரகசிய அதிரடித் தாக்குதல் ஆகும். இதன் நோக்கம் சரியான இராணுவ இலக்கிற்கு மட்டுமே சேதம் விளைவிப்பது. கூடுமானவரை சுற்றியுள்ள கட்டமைப்புகள், வாகனங்கள், கட்டிடங்கள், அல்லது பொது சொத்துக்கள் போன்றவற்றுக்குச் சேதம் ஏற்படுத்தாமலோ அல்லது சேதத்தைக் குறைப்பதோ ஆகும்.

அருகிலுள்ள பகுதிகள் மற்றும் பொதுமக்களுக்குச் சேதமற்றோ அல்லது குறைந்தபட்ச சேதம் விளைவிக்கும் வகையிலோ விரைவான மற்றும் இலக்கை மட்டும் தாக்கும் நடவடிக்கை ஆகும். தாக்குதல் நடவடிக்கை இலக்குகளை அடையவும் வெளியேறவும் வானூர்திகளைப் பயன்படுத்துவர். தாக்குதல் நடவடிக்கைக்குச் சிறப்பு படை அணிகளை விரைவாக வானூர்தி துணையுடன் தரை இறக்கி தாக்குதலை முடிப்பர்.

அமெரிக்கப் படைகளால் 2003 ஈராக் போரின், ஆரம்ப கட்டங்களில் சதாம் உசேனின் கட்டுப்பாட்டில் இருந்த ஈராக்கின் அரசு கட்டிடங்கள் மற்றும் இராணுவ இலக்குகள் ஆகியவற்றைத் தாக்கி முடக்குவதற்கான ஒரு முயற்சியாக அமெரிக்க விமானங்களால் துல்லியமாக குண்டுகள் வீசி தாக்கப்பட்டன. இது துல்லியத் தாக்குதல் முறைக்கு, ஒரு எடுத்துக்காட்டு ஆகும்.

தெற்காசிய எடுத்துக்காட்டுகள்
----------------------------

### இந்தியா

2016-இல் பாகிஸ்தான் தீவிரவாதிகள் நடத்திய ஊரித் தாக்குதலுக்கு பதிலடி தரும் வரும் வகையில், இந்திய இராணுவம், காசுமீர் மாநிலத்தை ஒட்டிய, இந்திய எல்லைக் கட்டுப்பாட்டு கோடு அருகே தீவிரவாதிகளின் இயங்குதளங்கள் மீது 2016 செப்டம்பர் 29 அன்று இரவு இந்திய ராணுவம் நடத்திய துல்லிய தாக்குதலில் 38 தீவிரவாதிகள் கொல்லப்பட்டனர்.

மேற்கோள்கள்
-----------

1. ↑  Shultz, Jr. Richard H.; Pfaltzgraff, Robert L. eds. (1992).
2. ↑  "துல்லிய தாக்குதல்: இந்திய ராணுவம் சொன்னது என்ன?". *செய்தி*. பீபிசி தமிழ். 30 செப்டம்பர் 2016 அன்று பார்க்கப்பட்டது.
**கோட்டைபட்டினம்**, தமிழ்நாட்டின், புதுக்கோட்டை மாவட்டத்தின், மணமேல்குடி வட்டம், மணமேல்குடி ஊராட்சி ஒன்றியத்தில் அமைந்த கோட்டைப்பட்டினம் ஊராட்சியில் உள்ள கடற்கரை கிராமம் ஆகும். வங்காள விரிகுடாவின் கடற்கரையில் அமைந்த இக்கிராமம் புதுக்கோட்டையிலிருந்து 71 கிமீ தொலைவிலும், மணமேல்குடியிலிருந்து 9 கிமீ தொலைவிலும், கிழக்கு கடற்கரை சாலையில் உள்ளது. 

அருகமைந்த ஊர்கள் அம்மாபட்டினம் (6 கிமீ) விச்சூர், நெல்வேலி, (8 கிமீ) மணமேல்குடி (8 கிமீ) ஆகும். இதன் அருகமைந்த நகரங்கள் பேராவூரணி, காரைக்குடி, பட்டுக்கோட்டை ஆகும். கோட்டைப்பட்டினத்தில் கார்ப்பரேஷன் வங்கியின் கிளை உள்ளது. இக்கிளையின் *ஐஎப்எப்எஸ்சி* குறியீடு எண் COR0001378 ஆகும். 

இக்கிராமத்தின் தொலைபேசி குறியிடு எண் 04371 ஆகும். இங்கு அஞ்சலகம் நிலையம் உள்ளது. இதன் அஞ்சல் சுட்டு எண் 614619 ஆகும்.

கோட்டைப்பட்டினம், அறந்தாங்கி சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது. 

இக்கிராமத்தின் தெற்கில் திருவாடானை ஊராட்சி ஒன்றியம், மேற்கில் அறந்தாங்கி ஊராட்சி ஒன்றியம், வடக்கில் சேதுபாவாசத்திரம் ஊராட்சி ஒன்றியம் அமைந்துள்ளது.

கல்வி நிலையங்கள்
----------------

* ஊராட்சி ஒன்றிய துவக்கப் பள்ளி
* அரசு மேல்நிலைப் பள்ளி
* அரசு மகளிர் உயர்நிலைப்பள்ளி
* ஊராட்சி ஒன்றிய நடுநிலைப்பள்ளி

மேற்கோள்கள்
-----------

1. ↑
2. ↑  Kottaipattinam
மாரடைப்பு உடன் குழப்பிக் கொள்ளாதீர்கள்.

**இதய நிறுத்தம்** என்பது இதயத்தின் சுருங்கி விரியும் தொழிற்பாடு திடீரெனத் தடைப்பட்டு குருதிச்சுற்றோட்டம் நிறுத்தப்படுவது ஆகும். இதய நிறுத்தத்திற்குரிய காரணிகளுள் முக்கியமானது கீழ் இதயவறைக் குறுநடுக்கம் (ventricular fibrillation) ஆகும்.

இதய நிறுத்தம் மாரடைப்பில் இருந்து வேறுபட்டது; மாரடைப்பு என்பது இதயத்தசைக்குச் செல்லும் குருதி வழங்கல் (விநியோகம்) தடைபடுவதால் ஏற்படுவது. மாரடைப்பு ஏற்பட்ட ஒருவருக்கு கீழ் இதயவறைக் குறுநடுக்கம் தோன்றி இதய நிறுத்தம் ஏற்படலாம்.

சுற்றோட்டம் நிறுத்தப்படுவதால் உடலெங்கும் ஆக்சிசன் (ஒட்சிசன்), ஊட்டச்சத்துகள் கொண்டு செல்லப்படுவது தடைபடுகின்றது. மூளைக்கு குருதியோட்டம் தடைபடுவதால் நினைவிழப்பு ஏற்படுகின்றது, அத்துடன் மூச்சுவிடுவதிலும் (சுவாசிப்பதிலும்) சிக்கல் ஏற்படுகின்றது. இதய நிறுத்தம் ஏற்பட்டு ஐந்து நிமிடங்களாக சிகிச்சை இல்லாதவிடத்து ஆக்சிசன் இல்லாத காரணத்தால் மூளை இறக்கின்றது (செயலிழந்து இறந்துவிடுகின்றது); உயிரிய இறப்பு உண்டாகின்றது. இக்காரணங்களால் உயிர் பிழைப்பதற்கு உடனடிச் சிகிச்சை இன்றியமையாதது.

இதய நிறுத்தம் ஒரு மருத்துவ நெருக்கடி நிகழ்வு, தொடக்கவேளையிலேயே உரிய சிகிச்சை வழங்கப்படின் இதயம் பழைய நிலைக்கு மீளும், அன்றேல் இதய இறப்பு நிகழும் தீங்கு உண்டு. சிலவேளைகளில் திடீரென நிகழும் இதய நிறுத்தத்தால் இதயம் முற்றிலும் தன் தொழிற்பாட்டை இழக்கும் சூழல்கள் உண்டு, இது திடீர் இதய இறப்பு எனப்படும், இத்தகைய நேரத்தில் இதயம் பழைய நிலைக்கு மீளமாட்டாது.

இதய நிறுத்தத்துக்குரிய சிகிச்சையின் நோக்கம் இதயத்தை மீளத் துடிக்கவைத்து, குருதிச் சுற்றோட்டத்தைச் சீர் செய்தல், மூச்சுவிடுதலை மீளக் கொணருதல் ஆகும். இதற்கு இதய-மூச்சு மீளுயிர்விப்பு (cardiopulmonary resuscitation) வழங்கப்படுகின்றது, தேவையேற்படின் குறுநடுக்க அகற்றலும் (defibrillation ) செய்யப்படுகின்றது.

உசாத்துணைகள்
------------

1. ↑  Jameson, J. N. St C.; Dennis L. Kasper; Harrison, Tinsley Randolph; Braunwald, Eugene; Fauci, Anthony S.; Hauser, Stephen L; Longo, Dan L. (2005). *Harrison's principles of internal medicine*. New York: McGraw-Hill Medical Publishing Division. பன்னாட்டுத் தரப்புத்தக எண்:0-07-140235-7.
2. ↑  Benjamin, C. Wedro, MD, FAAEM, FACEP. "Sudden Cardiac Arrest Causes". July 2, 2012 அன்று பார்க்கப்பட்டது.
**சி. வி. ஆனந்த போசு** (*C. V. Ananda Bose*) மேற்கு வங்காளத்தின் கவர்னர் மற்றும் இந்திய அரசியல்வாதி மற்றும் இந்திய நிர்வாக சேவையில் பணியாற்றிய முன்னாள் அரசு ஊழியர் ஆவார்.

ஆனந்த போசு தற்பொழுது மேற்கு வங்க ஆளுநராக நியமிக்கப்பட்டுள்ளார். இவர் அரசு ஊழியர், வீட்டு வசதி நிபுணர், எழுத்தாளர் மற்றும் பேச்சாளர், அரசாங்க செயலாளர் என பல பதவிகளை வகித்துள்ளார். இந்தியாவின் தலைமைச் செயலாளர் மற்றும் பல்கலைக்கழக துணைவேந்தராகவும் பணியாற்றியுள்ளார். இவர் ஐக்கிய நாடுகளின் ஆலோசனைக் குழு உறுப்பினராகவும், *கேபிடடு அலையன்சின்* தலைவராக உள்ளார். ஐக்கிய நாடுகளின் வாழ்விடம் ஆளும் குழுவின் உறுப்பினராகவும் இருந்துள்ளார்.

கல்வி
-----

போசு கேரள மாநிலம் கோட்டயத்தில் சனவரி 2, 1951ஆம் ஆண்டு பிறந்தார். இவர் பிலானி, சங்கணாச்சேரி உள்ளிட்ட இடங்களில் உள்ள கல்வி நிறுவனங்களில் உயர் கல்வி கற்றுள்ளார்.

நிர்வாகப் பணி
-------------

1977-ல் இந்திய ஆட்சிப்பணி தேர்வில் தேர்வு செய்யப்பட்டு கேரள பிரிவினை சார்ந்தவர்.

மேற்கோள்கள்
-----------

1. ↑  Ajay Modi (16 July 2010). "Business Standard. Newsmaker C. V. Ananda Bose.". *Business Standard India*.. பார்த்த நாள்: 18 September 2014.
2. ↑  "C V Ananda Bose appointed West Bengal Governor". *The Indian Express* (ஆங்கிலம்). 2022-11-17. 2022-11-18 அன்று பார்க்கப்பட்டது.
துல்லுசு ஓசுதிலியசுவின் சிற்பம்
**துல்லுசு ஓசுதிலியசு** (ஆட்சி கி. மு. 672 – 640) என்பவர் தொன்மவியலின் படி உரோமின் மூன்றாவது மன்னன் ஆவார். இவர் நுமா பாம்பிலியசுவுக்குப் பிறகு ஆட்சிக்கு வந்தார். இவருக்கு முன்னிருந்த மன்னரைப் போல் இல்லாமல், துல்லுசு ஒரு போர்க் குணம் கொண்ட மன்னனாக அறியப்பட்டார். உரோமானிய வரலாற்றாளர் லிவியின் கூற்றுப் படி தனக்கு முன்னிருந்த மன்னரின் மிகுந்த அமைதியான இயல்பானது உரோமை பலவீனப்படுத்தி விட்டதாக இவர் நம்பினார். இவர் போரை விரும்பினர் என்று குறிப்பிடப்படுகிறது. உரோமின் முதல் மன்னனான உரோமுலசுவையும் விட அதிக போர்க் குணம் கொண்டவராக இருந்தார் என்று குறிப்பிடப்படுகிறது. இவரது இறப்பு குறித்த பதிவுகள் ஒன்றிலிருந்து மற்றொன்று மாறுபடுகின்றன. லிவியின் தொன்மவியல் கதையின் படி இவர் ஜூப்பிட்டரைக் கோபப்படுத்தினார், ஜூப்பிட்டர் ஒரு மின்னலைக் கொண்டு தாக்கிய இவரைக் கொன்றார். தொன்மவியல் அல்லாத மற்ற நூல்கள் 32 ஆண்டுகள் ஆட்சி செய்ததற்குப் பிறகு இவர் பிளேக் நோயால் இறந்தார் என்று குறிப்பிடுகின்றன.

உசாத்துணை
---------

1. ↑  "Titus Livius (Livy), The History of Rome, Book 1, chapter 22". *www.perseus.tufts.edu*. 2020-12-12 அன்று பார்க்கப்பட்டது.
2. ↑  "Titus Livius (Livy), The History of Rome, Book 1, chapter 31". *www.perseus.tufts.edu*. 2020-12-12 அன்று பார்க்கப்பட்டது.
3. ↑  லிவி, *ab urbe condita libri*, I
4. ↑  Penella, Robert J. (1990/05). "Vires/Robur/Opes and Ferocia in Livy's Account of Romulus and Tullus Hostillus". *The Classical Quarterly.* **40** (1): 207-213.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
	+ 2
* WorldCat

 |
| தேசிய | 
* Spain
* ஜெர்மனி
* நெதர்லாந்து
* போலந்து

 |
**இதய நாயகன்** (Ithaya nayagan) 1993 ஆம் ஆண்டு ஜே. ராஜ்கமல் நடித்து, இயக்கித் தயாரித்த திரைப்படம். தேவா இசையமைத்தார்.

கதைச் சுருக்கம்
---------------

வினோத் (ராஜ்கமல்) தன் தாய் பாமாவுடன் (பி. எஸ். பாமா) மலேசியாவில் வசிக்கிறான். வினோத் மிகப்பெரிய உணவகம் மற்றும் தங்கும் விடுதியில் நடனமாடுபவராக பணி செய்கிறான். அங்கு பணிபுரியும் ஜனா (ஜனகராஜ்) உட்பட அவனுக்கு அநேக நண்பர்கள் உள்ளனர். ஒரு எதிர்பாரா நிகழ்விற்குப் பின் வினோத் மனநிலை பாதிப்படைந்து மதுவிற்கு அடிமையாகிறான். வினோத்தை காதலிக்கும் ரூபா (ரூபாஸ்ரீ) அவனைப் பின்தொடர்ந்து கண்காணிக்கிறாள். அவனிடம் காதலைத் தெரிவிக்கும் ரூபாவிடம் வினோத் தவறான எண்ணத்தோடு பழகுகிறான். வினோத் ஒரு விபத்தில் படுகாயமடைய அவனுக்குத் தன் குருதியைக் கொடையளிக்கிறாள் ரூபா. அவளின் உண்மையான அன்பைப் புரிந்துகொள்ளும் வினோத் அவளைக் காதலிக்கத் தொடங்குகிறான்.

அவர்களின் நிச்சயதார்த்த நாள் அன்று வினோத்திற்குப் பதிலாக டேவிட்டுடன் (மதன் மோகன்) ரூபாவுக்குத் திருமணம் நிச்சயிக்கப்படுகிறது. சில ஆண்டுகளுக்கு முன் ரூபாவின் சகோதரி ரோசியை (செல்வி) வினோத் கொன்றதாக நம்பும் ரூபா அவனைப் பழிவாங்குவதற்காக காதலிப்பதைப் போல் நடித்து, இப்போது நிச்சயதார்த்த நாளில் அவனை அவமானப்படுத்தத் திட்டமிட்டு இதைச் செய்ததாகக் கூறுகிறாள். டேவிட்டின் முன்னாள் காதலி ஒருத்தி ரோசியின் மரணத்திற்கான உண்மைக் காரணத்தை ரூபாவிடம் கூறுகிறாள்.

வினோத்தும் ரோசியும் காதலித்துள்ளனர். தன்னைக் காதலிப்பதாகக் கூறும் டேவிட்டை ரோசி ஏற்றுக்கொள்ளவில்லை. இதனால் வினோத்தைப் பற்றி ரோசியிடம் தவறாகக் கூறுகிறான் டேவிட். தவறான ஒருவனைக் காதலித்ததாக நினைத்து ரோசி தற்கொலை செய்துகொள்கிறாள். வினோத் மனநிலை பாதிக்கப்படுகிறான்.

தன் தவறை உணரும் ரூபாவை அறையில் வைத்து அடைக்கிறான் டேவிட். ரூபா காப்பாற்றப்பட்டாளா? ரூபா - வினோத் திருமணம் நடந்ததா? என்பது மீதிக்கதை.

நடிகர்கள்
---------

* ஜே. ராஜ்கமல் - வினோத்
* ரூபாஸ்ரீ - ரூபா
* செல்வி - ரோசி
* ஜனகராஜ் - ஜனா
* மதன் மோகன் - டேவிட்
* பீலி சிவம் - உணவக மேலாளர்
* அழகு நம்பி - அழகு
* பி. எஸ். பாமா - பாமா
* ஜே. லில்லி - சுவான்
* சோபா - ஜூலி
* எஸ். ராஜமாணிக்கம் - ஷான்
* குணசேகரன்
* டி. ராதாகிருஷ்ணன்
* ஆர். கே. ஜோசப்
* செல்வநாயகம்
* சோபனா
* சூசன்
* இந்திராணி சாமிவேலு

இசை
---

படத்தின் இசையமைப்பாளர் தேவா. பாடலாசிரியர்கள் காமகோடியன், காளிதாசன், எஸ். ராஜமாணிக்கம் மற்றும் இளங்கோ.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | வா தென்றலே | எஸ். பி. பாலசுப்ரமணியம், சித்ரா | 4:42 |
| 2 | முசிம் சிண்டா | மனோ | 4:38 |
| 3 | முசிம் சிண்டா | மின்மினி | 4:45 |
| 4 | அற்புத கலைதான் | வாணி ஜெயராம் | 5:04 |
| 5 | ஆலமரம் | கிருஷ்ணராஜ் | 5:12 |
| 6 | ஆட பிறந்தவன் | எஸ். பி. பாலசுப்ரமணியம் | 4:37 |

மேற்கோள்கள்
-----------

1. ↑  "இதயநாயகன்".
2. ↑  "இதயநாயகன்". Archived from the original on 2004-11-15. 2019-03-13 அன்று பார்க்கப்பட்டது.CS1 maint: unfit url (link)
3. ↑  "பாடல்கள்".
4. ↑  "பாடல்கள்".
5. ↑  "பாடல்கள்". 2018-10-07 அன்று மூலம் பரணிடப்பட்டது. 2019-03-13 அன்று பார்க்கப்பட்டது.
**சி. வி. எம். பி. எழிலரசன்** (*C. V. M. P. Ezhilarasan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் காஞ்சிபுரம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் காஞ்சிபுரம் தொகுதியில் இருந்து திமுக சார்பில் சட்டமன்ற உறுப்பினரானார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | காஞ்சிபுரம் | திமுக | 90,533 | 41.06% |
| 2021 | காஞ்சிபுரம் | திமுக | 102,712 | 44.77% |
|

மேற்கோள்கள்
-----------

1. ↑  "2016 Tamil Nadu General Election: Constituency Data Summary" (PDF). Election Commission of India. p. 37. 27 May 2016 அன்று பார்க்கப்பட்டது.
2. ↑   *காஞ்சிபுரம் தொகுதி திமுக வேட்பாளா்*. தினமணி இதழ். 15- மார்ச் -2021. .
3. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
**கோட்டூர் மலை** (*Kotturmalai*) என்பது இந்தியாவின், தமிழ்நாட்டின், தருமபுரி மாவட்டம், பென்னாகரம் ஊராட்சி ஒன்றியம், வட்டுவனஅள்ளி ஊராட்சிக்கு உட்பட்ட ஒரு மலை கிராமம் ஆகும்.

அமைவிடம்
--------

இந்த ஊரானது பென்னாகரத்தில் இருந்து 10 கிலோமீட்டர் தொலைவிலும், மாவட்டத்தின் தலைநகரான தருமபுரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 312 கிலோமீட்டர் தொலைவிலும் உள்ளது.

பிற தகவல்கள்
------------

இந்த மலை கிராமமானது மலையடிவாரத்தில் இருந்து ஏழு கிலோ மீட்டர் தொலைவில் உள்ளது. இந்த மலைக் கிராமத்துக்குச் செல்ல சாலை வசதி கியைது. அதனால் ஏழு கிலோமீட்டர் நடந்தே செல்லவேண்டியுள்ளது. இதனால் தேர்தலின்போது இந்த மலை கிராமத்துக்கு வாக்குப் பதிவு யந்திரங்கள் கழுதை மேல் பொதி ஏற்றப்பட்டு கொண்டு செல்வது வழக்கம். இந்த கிராமத்தில் 2021 ஆண்டு காலகட்டத்தில் 329 வாக்காளர்கள் இருந்தனர். தங்களுக்கு சாலை வசதி ஏற்பட்டுத்தித் தரவேண்டி இக்கிராம மக்கள் பல்லாண்டுகளாக கோரிவருகின்றனர். இக்கோரிக்கையை வலியுறுத்தி பலமுறை தேர்தல் புறக்கணிப்பில் ஈடுபடுவதாக அறிவித்தபோதெல்லாம், இவர்களை அதிகாரிகள் சமாதானப்படுத்தி வாக்களிக்க வைத்தர். ஆனால் இவர்களது கோரிக்கை மட்டும் நிறைவேற்றப்படவில்லை. இதனால் 2021 தமிழ்நாடு சட்டமன்றத் தேர்தலில் முழுமையாக தேர்தலைப் புறக்கணித்து வாக்களிக்கவில்லை.

மேற்கோள்
--------

1. ↑
2. ↑  தமிழ்நாடு வாக்குப் பதிவு: கழுதையில் சென்ற வாக்கு இயந்திரங்கள் - தேர்தலை புறக்கணித்தார்களா தருமபுரி மலை கிராம மக்கள்?, செய்தி, பிபிசி தமிழ், 2019 ஏப்ரல் 18
3. ↑  தொடர்ந்து தேர்தல் புறக்கணிப்பில் ஈடுபட்ட தருமபுரி மலை கிராம மக்கள், செய்தி இந்து தமிழ், 2021 ஏப்ரல் 6
தற்கால இதயத்துடிப்பு மானி.
**இதயத்துடிப்பு மானி** (stethoscope) என்பது ஒரு மருத்துவ உபகரணம் ஆகும். இது மனிதன் அல்லது விலங்கின் உடலின் உட்பகுதியில் ஏற்படும் சப்தங்களைக் கேட்க மருத்துவர்களால் உபயோகிக்கப்படுகிறது. இது பெரும்பாலும் இதயம் மற்றும் நுரையீரல் ஆகியவை ஏற்படுத்தும் சப்தங்களைக் கேட்கப் பயன்படுத்தப்படுகிறது. இது மேலும் தமனி மற்றும் சிரையில் உள்ள இரத்த ஓட்டத்தின் சப்தத்தைக் கேட்கவும் பயன்படுகிறது. மேலும் இத்தகைய இதயத்துடிப்பு மானிகள் உள்ளீடற்ற கலன்களின் (vacuum chambers) கசிவை அறியவும் உதவுகின்றன. உடலில் இதயம் இருக்கும் மார்புப் பகுதியிலும், முதுகுப் பகுதியிலும் வைத்து பொதுவாக மருத்துவர்களால் பரிசோதனை செய்யப்படுகிறது.

வரலாறு
------

இதயத்துடிப்பு மானி கருவியைக் கண்டுபிடித்தவர் ரெனே லென்னக் என்கிற பிரெஞ்சு மருத்துவர். 1781-ல் பிறந்த இவரின் முழுப் பெயர் ரினே தியோஃபில் ஹையஸிந்த் லென்னே (Rene Theophilie Hyacinthe Laennec). தற்போது பரவலாக உபயோகிக்கப்படும் இதயத்துடிப்பு மானி 'பைனாரல் ஸ்டெத்’ (Binural Steth) என்பது. இதில் இரண்டு செவித் துண்டுகள், ஒரு மார்புத் துண்டு, ஆங்கில Y எழுத்துப் போன்ற குழாய் போன்றவை உள்ளன. மார்புத் துண்டு நோயாளியின் உடல் மீது வைக்கப்படுகிறது. செவித் துண்டுகள் மருத்துவரின் இரு காதுகளிலும் வைக்கப்படுகின்றன. குழல் வழியாக நோயாளியின் இதயச் சத்தங்களும், நுரையீரல் சத்தங்களும் கேட்கும். பைனாரல் இதயத்துடிப்பு மானி, 1855-ல் டாக்டர் கம்மன் என்பவரால் உருவாக்கப்பட்டது.
*இதயத்துடிப்பு மானி* அணிவது மருத்துவர்களுக்கான குறியீடாகவும் கருதப்படுகிறது. 2012 ஆம் ஆண்டு நடந்த ஆய்வு ஒன்று *இதயத்துடிப்பு மானி* அணிவதால் மருத்துவர்களின் மீது உயர்ந்த நம்பிக்கையை ஏற்படுத்துகிறது என்கிறது .

வகைகள்
------

இதயத்துடிப்பு மானியில் கீழ்க்கண்ட வகைகள் உள்ளன,

* அக்கோஸ்டிக் (Acoustic)
* எலெக்ட்ரானிக் (Electronic)
* பதிவு செய்யும் இதயத்துடிப்பு மானி (Recording stethoscopes)
* கருவைப் பரிசோதிக்கும் இதயத்துடிப்பு மானி (Fetal stethoscope)
* டாப்ளர் இதயத்துடிப்பு மானி (Doppler stethoscope)

பராமரிப்பு
----------

இதயத்துடிப்பு மானியானது பொதுவாக ரப்பர் அல்லது நெகிழியால் செய்யப்படுகின்றன. இவற்றை ஆல்கஹால் அல்லது சோப்பினைக் கொண்டு சுத்தம் செய்ய வேண்டும்.

மேற்கோள்கள்
-----------

1. ↑  "லப்டப்... லப்டப்..!". 2014-07-05 அன்று மூலம் பரணிடப்பட்டது. 2013-10-09 அன்று பார்க்கப்பட்டது.
IAST சமஸ்கிருதம் மற்றும் பாளி மொழிகளை ரோமனாக்கம் செய்வதற்கு மிகப்பரவலாக பயன்படுத்தப்படும் ஒரு வழிமுறையாகும். இந்த வழிமுறை சமஸ்கிருதம் மற்றும் பாளி மொழிகள் தொடர்புடைய புத்தகங்களிலும் பயன்படுத்தப்படுகிறது. சில சமயங்களில் தேவநாகரியை விடுத்து முழுவதுமாகவே IASTயிலும் எழுதப்படுவது உண்டு. யூனிகோடு முறை அறிமுகமான பிறகு பல மின்னூல்கள் IASTஐ பயன்படுத்த துவங்கியுள்ளன. 

IAST ஏத்தென்ஸ் நகரில் 1912ஆம் ஆண்டு '*கிழக்கத்திய காங்கிரஸில்*(*Congress of Orientalists*) ஏற்படுத்தப்பட்டது. இது தேவநாகரி மற்றும் அதைப்போன்ற எழுத்துமுறைகளின் அனைத்து ஒலியன்களையும் இழப்பற்ற முறையில் ரோமனாக்கம் செய்ய இது வழிவகை செய்கிறது. 

கல்கத்தா தேசிய நூலக ரோமனாக்கம் என்பது அனைத்து தேவநாகரி எழுத்துமுறை மொழிகளுக்கான ரோமனாக்கம் வழிமுறையாகும். இது IASTன் நீட்சியாகும்.

IAST அரிச்சுவடி
---------------

IAST எழுத்துப்பெயர்ப்பு வழிமுறையை விளக்கும் வகையில் தேவநாகரி எழுத்துக்களும் அதன் உச்சரிப்பை குறிக்கும் வகை சர்வதேச உச்சரிப்பு அரிச்சுவடி(IPA) எழுத்துக்களும் தரப்பட்டுள்ளது. 

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| अ [ə]  a  A | आ [ɑː]  ā  Ā | इ [i]  i  I | ई [iː]  ī  Ī | उ [u]  u  U | ऊ [uː]  ū  Ū | ऋ [ɹ̩] ṛ  Ṛ | ॠ [ɹ̩ː]  ṝ  Ṝ | ऌ [l̩]  ḷ  Ḷ | ॡ [l̩ː]  ḹ  Ḹ | vowels |

  


|  |  |  |  |  |
| --- | --- | --- | --- | --- |
| ए [eː]  e  E | ऐ [aːi]  ai  Ai | ओ [oː]  o  O | औ [aːu]  au  Au | diphthongs |

  


|  |  |
| --- | --- |
| अं [ⁿ]  ṃ  Ṃ | anusvara |
| अः [h]  ḥ  Ḥ | visarga |

  


|  |  |  |  |  |
| --- | --- | --- | --- | --- |
| velars | palatals | retroflexes | dentals | labials |
| क [k]  k  K | च [c]  c  C | ट [ʈ]  ṭ  Ṭ | त [t̪]  t  T | प [p]  p  P | unvoiced stops |
| ख [kʰ]  kh  Kh | छ [cʰ]  ch  Ch | ठ [ʈʰ]  ṭh  Ṭh | थ [t̪ʰ]  th  Th | फ [pʰ]  ph  Ph | aspirated unvoiced stops |
| ग [g]  g  G | ज [ɟ]  j  J | ड [ɖ]  ḍ  Ḍ | द [d̪]  d  D | ब [b]  b  B | voiced stops |
| घ [gʰ]  gh  Gh | झ [ɟʰ]  jh  Jh | ढ [ɖʰ]  ḍh  Ḍh | ध [d̪ʰ]  dh  Dh | भ [bʰ]  bh  Bh | aspirated voiced stops |
| ङ [ŋ]  ṅ  Ṅ | ञ [ɲ]  ñ  Ñ | ण [ɳ]  ṇ  Ṇ | न [n]  n  N | म [m]  m  M | nasal |
|   | य [j]  y  Y | र [r]  r  R | ल [l]  l  L | व [v]  v  V | semi-vowels |
|   | श  [ɕ]  ś  Ś | ष [ʂ]  ṣ  Ṣ | स [s]  s  S |   | sibilants |
| ह [ɦ]  h  H |   |   |   |   | voiced fricative |

குறிப்பு: பிற ரோமனாக்கத்தை போல் அல்லாது இந்த வழிமுறை தலைப்பெழுத்துக்களின் பயன்பாட்டை ஆதரிக்கிறது.

ISO 15919 உடன் ஒப்பீடு
----------------------

IAST ISO 15919இன் குறுக்கமாகும். இந்த வழிமுறைக்கும் ISO ரோமனாக்க வழிமுறைக்கும் சில அடிப்படை வேறுபாடுகள் உள்ளன. ISO சமஸ்கிருதத்தை மட்டும் அல்லாமல் பிற இந்திய எழுத்துமுறைகளையும் எழுத்துப்பெயர்ப்பு செய்வதற்கு வழிவகை செய்கிறாது. 

  


| தேவநாகரி!IAST | ISO 15919 | Comment |
| --- | --- | --- |
| ए/ े | e | ē | ISO *e* *எ*கரத்தை குறிக்கிறது |
| ओ/ो | o | ō | ISO *o* *ஒ*கரத்த்டை குறிக்கிறாது |
|  ं | ṃ | ṁ | ISO *ṃ* குர்முகி திப்பியை  ੰ குறிக்கிறது. |
| ऋ/ ृ | ṛ | r̥ | ISO *ṛ* ड़/ɽ/ஐ குறிக்கிறது |
| ॠ/ ॄ | ṝ | r̥̄ | *r̥* உடன் ஒருங்கிணைப்புக்காக. |
|

இவற்றையும் காண்க
----------------

* தேவநாகரி எழுத்துப்பெயர்ப்பு
* ஹார்வர்டு=கியோட்டோ
* ஐடிரான்ஸ்
* கல்கத்தா தேசிய நூலக ரோமனாக்கம்
* ISO 15919
* சிவ சூத்திரம்
சர்வ ஞானோத்திரம் என்பது ஒரு சைவசித்தாந்த நூல். 14ஆம் நூற்றாண்டில் எழுதப்பட்டது. காலோத்தர ஆசிரியர் கி.பி. 1400ஐ ஒட்டி வாழ்ந்த ஒரு புலவர். இவரது இயற்பெயர் தெரியவில்லை. எனவே இவர் இயற்றிய நூல்களில் ஒன்றான தேவி காலோத்தரம் என்னும் நூலின் பெயரால் இவ்வாறு இந்த ஆசிரியரைக் குறிப்பிடுகிறோம். சர்வ ஞானோத்தரம் என்பது இவர் இயற்றிய மற்றொரு நூல். 

வடமொழியில் உள்ள உபாகம உப ஆகமம் சாத்திர நூல்களில் தேவி காலோத்தர ஆகமம், சர்வ ஞானோத்தர ஆகமம், கந்த காலோத்தர ஆகமம் என்பன சில. இவற்றில் முதல் இரண்டு வடமொழி ஆகமங்களை இவர் தமிழில் மொழிபெயர்த்து நூலாக்கியுள்ளார்.

வடமொழி சர்வ ஞானோத்தரம் 7 பிரகரணங்களையும் 240 சுலோகங்களையும் கொண்டது. தமிழில் மொழிபெயர்க்கப்பட்ட சர்வ ஞானோத்திரம் 9 பிரகரணங்களையும்,  91 விருத்தங்களையும் கொண்டது. 

நூலில் வடசொல் பயில்வு மிகுதி.

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

அடிக்குறிப்பு
-------------

1. ↑  பொருள்சுற்று வளையங்கள்
2. ↑  முத்தையாப் பிள்ளை என்பவர் இந்நூலைப் பதிப்பிக்கும்போது அந்நூலில் பல பாயிரப் பாடல்கள் ஆங்காங்கே சிற்சில எழுத்துக்களுடன் கறையான் தின்ற நிலையில் இருந்தன எனக் குறிப்பிட்டுள்ளார்.
3. ↑  
... சுயம்பிரகாசமாய் எங்கும் நிறைவாய்த்  

தத்துவாதீதமாய்த் தளையறிதல் முத்தி  

சர்வஞானோத்தரம் சம்பர்ணம் சமாப்தி.
சர்வதேச ஊடக மேலாண்மை இதழ் என்பது டெய்லர் & ஃப்ரான்சிஸ்ஸிலிருந்து ரூட்லெட்ஜ் வெளியிட்ட ஒரு மதிப்பீட்டு ஆய்வுக் கட்டுரை ஆகும். இது நிர்வாக சிக்கல்களுக்கு வலுவான முக்கியத்துவம் வாய்ந்த ஊடகங்கள் மற்றும் தொலைத்தொடர்பு மேலாண்மை துறைகளின் உலகளாவிய ஆய்வு வழங்குகிறது. இந்த பத்திரிகை 1999 ஆம் ஆண்டில் பீட் ஷ்மிடினை நிறுவிய ஆசிரியராக நிறுவியது. ஆலன் பி. அல்பிரான் அதன் இரண்டாவது ஆசிரியராக ஆனார். 2015 ஆம் ஆண்டு முதல், அதன் ஆசிரியராக உள்ள போஜேனா மியர்ஜெஜ்காஸ்கா (ஃபோர்டம் பல்கலைக்கழகம்).

தொகுப்பாளர்கள்
--------------

The following persons have been editor-in-chief of the journal:

* 2015–present: Bozena I. Mierzejewska (Fordham University)
* 2008–2014: Bozena I. Mierzejewska (Fordham University) and Dan Shaver (Elon University)
* 2004-2007: Alan B. Albarran (University of North Texas)
* 1999–2003: Beat F. Schmid (University of St. Gallen)

அட்டவணைப்படுத்தல்
-----------------

* Cabell's Directory
* CIOS
* EBSCOhost
* SCOPUS
* IBZ
* LexisNexis
* இணையக் கணினி நூலக மையம்
* ProQuest
* PAIS International
* SAGE

குறிப்புகள்
-----------

1. ↑

வெளி இணைப்புகள்
---------------
**சுண்டிக்குளம் கடல் நீரேரி** (*Chundikkulam Lagoon*) என்பது இலங்கையின் வடக்கே யாழ்ப்பாண மாவட்டம், மற்றும் கிளிநொச்சி மாவட்டம் ஆகியவற்றில் காணப்படும் ஒரு கடற்காயல் ஆகும். சுண்டிக்குளம் கிராமம் இந்தக் கடற்காயலுக்கும், இந்தியப் பெருங்கடலுக்கும் இடையேயுள்ள குறுகிய இடத்தில் அமைந்துள்ளது. இக்கடற்காயல் **ஆனையிறவு கடல் நீரேரி** (*Elephant Pass lagoon*), அல்லது **சுண்டிக்குளம் கடல் நீரேரி** அல்லது **சுண்டிக்குளம் தொடுவாய்** எனவும் அழைக்கப்படுகின்றது.

கனகராயன் ஆறு, நெதெலி ஆறு, தேராவில் ஆறு போன்ற தெற்குப் பகுதி ஆறுகளில் இருந்து இக்கடல் நீரேரிக்கு நீர் வருகின்றது. இது யாழ்ப்பாணக் கடல் நீரேரியுடன் இணைந்திருந்தது, ஆனாலும் ஆனையிறவில் தரைப்பாலம் கட்டப்பட்டதில் இருந்து இது ஒர் ஏரியாகவே கணிக்கப்படுகின்றது. இங்குள்ள நீர் உவர் நீர் ஆகும்.

சுண்டிக்குளம் கடல் நீரேரிப் பகுதி பனை மரங்களினாலும், புதர் நிலத்தினாலும் சூழப்பட்டுள்ளது. இந்நிலம் இறால் பண்ணைகளுக்காகவும் உப்பு தயாரிப்புக்காகவும் பயன்படுத்தப்படுகின்றது.

இக்கடற்காயலில் அலையாத்திக் காடு மற்றும் கடற்புல் பாத்திகளும் காணப்படுகின்றன. இங்குள்ள பெரும்பாலான பகுதி 1938 ஆம் ஆண்டில் பறவைகள் சரணாலயமாக அறிவிக்கப்பட்டது. அரிவாள் மூக்கன், வாத்து, நாமக்கோழிகள், ஆலா போன்ற நீர்ப்பறவைகள் ஏராளமாக இங்கு வருகின்றன.

மேற்கோள்கள்
-----------

* S.W. Kotagama, Leonard Pinto and Jayampathi L. Samarakoon. "Sri Lanka" (PDF). Wetlands International. 2012-05-16 அன்று மூலம் (PDF) பரணிடப்பட்டது. 23 மே 2009 அன்று பார்க்கப்பட்டது.
நாசாவின் STS--88 விண்ணூர்தியிலிருந்து சர்யா மொடியூல்
சர்யா ஏவப்படல்
**சர்யா** (*Zarya*, உருசியம்: Заря), என்பது விண்வெளியில் நிறுவப்படவிருக்கும் பன்னாட்டு விண்வெளி நிலையத்துக்கு அனுப்பி வைக்கப்பட்ட முதலாவது பகுதி (module) சர்யா ஐக்கிய அமெரிக்காவுக்குச் சொந்தமானதாகும். அதன் இயக்கத்துக்குத் தேவையான செலவு முழுவதுக்கும் அமெரிக்காவே பொறுப்பெடுத்துள்ளது. இதன் கட்டுமானப்பணி ரஷ்யாவில் மாஸ்கோ அருகில் குரூனிச்சேவ் என்ற இடத்தில் டிசம்பர் 1994 இல் ஆரம்பிக்கப்பட்டு ஜனவரி 1998 இல் முடிவடைந்தது. *சர்யா* 19,300 கிகி எடையும், 12.55 மீ நீளமும் 4.1 மீ அகலமும் உடையது தேவையான மின்சக்தி, காப்பகம், மற்றும் பல பொருட்களைக் காவிச் சென்றது.

அமைப்பு
-------

சர்யா ஐக்கிய அமெரிக்காவுக்குச் சொந்தமானதாகும். அதன் இயக்கத்துக்குத் தேவையான செலவு முழுவதுக்கும் அமெரிக்காவே பொறுப்பெடுத்துள்ளது. இதன் கட்டுமானப்பணி ரஷ்யாவில் மாஸ்கோ அருகில் குரூனிச்சேவ் என்ற இடத்தில் டிசம்பர் 1994 இல் ஆரம்பிக்கப்பட்டு ஜனவரி 1998 இல் முடிவடைந்தது. *சர்யா* 19,300 கிகி எடையும், 12.55 மீ நீளமும் 4.1 மீ அகலமும் உடையது.

* நீளம்: 12.56 மீ
* விட்டம்: 4.11 மீ
* Solar array length: 10.67 மீ
* Solar array width: 3.35 மீ
* திணிவு: 19,300 கிகி

புறப்பாடு
---------

*சர்யா* கசக்ஸ்தானின் பாய்க்கனூர் விண்வெளி மையத்தில் இருந்து நவம்பர் 20, 1998 இல் 400 கிமீ உயர வட்டமையத்துக்கு (*orbit*) ஏவப்பட்டது. இதன் வாழ்வுக்காலம் குறைந்தது 15 ஆண்டுகளாகும். சர்யா வட்ட ஒழுக்கை அடைந்ததும், STS-88 என்ற வேறொரு விண்ணூர்தி டிசம்பர் 4, 1998 இல் யுனிட்டி மொடியூலை இணைக்க ஏவப்பட்டது.
2 நயா பைசா (இந்திய நாணயம்) உடன் குழப்பிக் கொள்ளாதீர்கள்.

**இரண்டு பைசா** (**Two paise** (இந்தி: दो पैसे) என்பது ஒரு நாணய அலகாகும். இதன் மதிப்பு இந்திய ரூபாயில் 2⁄100 ஆகும். பைசாவின் சின்னம் **p**.

வரலாறு
------

1957 க்கு முன்னர், இந்திய ரூபாய் தசமபடுத்தப்படாமல் இருந்தது, 1835 முதல் 1957 வரை ரூபாயானது 16 அணாக்களாக பிரிக்கப்பட்டிருந்தது. ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாக்களும் மூன்று தம்பிடிகளாக இருந்தன 1947 இல் தம்பிடிக் காசு செல்லாததாக்கப்பட்டது. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த "இந்திய நாணயச் சட்டம்" திருத்தப்பட்டது. அதன்படி பைச நாணயங்கள் 1957 இல் அறிமுகப்படுத்தப்பட்டன, ஆனால் 1957 முதல் 1964 வரை நாணயமானது "நயா பைசா" (English: New Paisa) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டது மேலும் அந்த பெயரானது "ஒரு பைசா" என அழைக்கப்பட்டது. பைசா நாணயங்கள் "பதின் வரிசை"யின் ஒரு பகுதியாக இருந்தது.

நாணய அடிப்பு
------------

இரண்டு பைசா நாணயங்கள் 1964 ஆண்டுமட்டும் அச்சிடப்பட்டன. இவை மும்பையிலுள்ள இந்திய அரசு காசாலையில் அச்சிடப்பட்டன. மற்றும் ஆலையின் சிறிய அடையாளமாக ♦ (சிறிய புள்ளி / வைரம்) இடப்பட்டது. இந்த நாணயம் 1979 ஆம் ஆண்டில் செல்லாததாக்கப்பட்டது.

### மொத்த காசுகள்

மொத்தம் 1964 ஆம் ஆண்டு 323,504,000 காசுகள் அச்சிடப்பட்டன.

### நாணயம்

இரண்டு பைசா நாணயங்கள் செம்புநிக்கல் கலப்பு உலோகத்தில் தயாரிக்கப்பட்டன. காசின் எடை 2.95 கிராம்கள், அதன் விட்டம் 18 மில்லிமீட்டர்கள் (0.71 அங்), கனம் 1.8 மில்லிமீட்டர்கள் (0.071 அங்). நாணத்தின் விளிம்பில் எட்டு குவிபுடைப்புகள் இடம்பெற்றிருந்தன.

மேலும் காண்க
------------

* இந்திய பைசா

மேற்கோள்கள்
-----------

1. ↑  "2 paise coins". India Numismatics.. பார்த்த நாள்: 21 August 2017.
2. ↑  "Republic India Coinage". Reserve Bank of India.. பார்த்த நாள்: 21 August 2017.
3. ↑  "History of Indian coins". India Numismatics.. பார்த்த நாள்: 21 August 2017.
4. ↑  "2 Paise". colnect.com.. பார்த்த நாள்: 21 August 2017.

| * பா
* உ
* தொ
இந்திய ரூபாய் (₹) |
| --- |
| துணை அலகுகள் | 
* *தம்பிடி (வழக்கிலில்லை)*
* *அணா (வழக்கிலில்லை)*
* பைசா

 |
| நாணயங்கள் | 

|  |  |
| --- | --- |
| தற்போதைய | 
* 50 பை.
* ₹1
* ₹2
* ₹5
* ₹10
* ₹20

 |
| வழக்கிலில்லாதவை | 
* 1 நயா பைசா
* 2 நயா பைசா
* 5 நயா பைசா
* 1 பை
* 2 பை
* 3 பை
* 5 பை
* 10 பை
* 20 பை
* 25 பை

 |

 |
| பணத்தாள்கள் | 

|  |  |
| --- | --- |
| வரிசைகள் | 
* சிங்க வரிசை
* மகாத்மா காந்தி வரிசை
* மகாத்மா காந்தி புதிய வரிசை

 |
| வகைகள் | 
* ₹1
* ₹2
* ₹5
* ₹10
* ₹20
* ₹50
* ₹100
* ₹200
* ₹500
* ₹1000
* ₹2000

 |

 |
| காசாலைகள் | 
* இந்திய அரசு காசாலை
	+ ஐதராபாத்
	+ கொல்கத்தா
	+ மும்பை
	+ நொய்டா

 |
| தலைப்புகள் | 
* இந்திய ரிசர்வ் வங்கி
* இந்தியாவின் பொருளாதாரம்
* 2016 இந்திய ரூபாய்த் தாள்களின் பண மதிப்பு நீக்கம்

 |
**இப்னோபிடே** (*Ipnopidae*)(**ஆழ்கடல் முக்காலி மீன்கள்**) என்பது ஆலோபிபார்மிசு வரிசையில் உள்ள மீன் குடும்பமாகும். இவை சிறிய, மெல்லிய மீன்கள், அதிகபட்ச நீளம் சுமார் 10 முதல் 40 cm (3.9 முதல் 15.7 அங்) வரை வளரக்கூடியன. இவை அத்திலாந்திக்குப் பெருங்கடல், இந்தியப் பெருங்கடல் மற்றும் அமைதிப் பெருங்கடல்களின் மிதமான மற்றும் வெப்பமண்டல ஆழமான நீரில் காணப்படுகின்றன.

 மாற்றியமைக்கப்பட்ட தோள் மற்றும் இடுப்பு துடுப்புகளுடன் கூடிய *பேத்திப்டெரோயிசு விரிடென்சிசு*
 மத்திய தரைக்கடல் சிலந்தி மீன் *பேத்திப்டெரோயிசு தூபியசு*
 ஆழ்கடல் மீன் *இப்னோப்சு*
பல சிற்றினங்கள், குறிப்பாக *பாத்திப்டெரோயிசு* பேரினத்தில், நீளமான தோள் துடுப்பு மற்றும் இடுப்பு துடுப்புகளைக் கொண்டுள்ளன. முக்காலி மீன், பேத்திப்டெரொசிசு கிராலோடரில் இந்த துடுப்புகள் மீனின் உடல் நீளத்தினை விட மூன்று மடங்கு நீளமாக உள்ளது. இவை ஒரு மீட்டர் நீளம் வரை காணப்படும். இத்துடுப்புகளைப் பயன்படுத்தி மீன்கள் கடலில் தரையில் நிற்கின்றன. இப்னோபிட்களுக்கு சிறிய கண்கள் அல்லது வில்லை இல்லாத மிகப் பெரிய கண்களைக் கொண்டுள்ளன. இவை இரண்டிலும் பார்வை மிகவும் மோசமாக உள்ளதோடு ஒரு படத்தை உருவாக்க முடியவில்லை. இப்னோடிடே மீன்கள் ஆழ்கடலில் வாழ்வதற்கு ஏற்றவையான மீன்களாகும். இவற்றின் எலும்புக்கூடு இதன் துடுப்பு கதிர்களில் வலுவூட்டப்பட்ட எலும்புத் தலைகளுடன் தட்டையானது. இதன் இடுப்பு துடுப்புகள் இடுப்பு துடுப்பு துடுப்புக் கதிர்களின் நுனிகள் வழியாக அமைந்துள்ளன.

மேற்கோள்கள்
-----------

1. ↑  Prirodina, & Neyelov, A. V. (2020). The Osteological Features of Ipnops agassizii Garman, 1899
2. ↑  (Aulopiformes: Ipnopidae) from Bathyal and Ultra-Abyssal Depths of the Australia–New Zealand Region, with Remarks on the Biogeographical Significance of these Findings. Russian Journal of Marine Biology, 46(1), 22–28.
3. ↑  Angulo, A. Bussing, W. A. & López, M. I. (2015). Occurrence of the tripodfish Bathypterois ventralis (Aulopiformes: Ipnopidae) in the Pacific coast of Costa Rica. Revista Mexicana De Biodiversidad, 86(2), 546–549.
4. ↑  "Tripod Fish." Nature (London), vol. 240, no. 5379, 1972, pp. 284–284.
இரிகவுடு சிறார், ஓவியர் ஜான் பிரான்சிசு இரிகவுடு, 1778 (ஆழ்சுமொலீன் அருங்காட்சியகம்)
**சுட்டீவன் பீட்டர் இரிகவுடு** அல்லது **ஸ்டீபன் பீட்டர் ரிகாட்** *(Stephen Peter Rigaud))* (12 ஆகத்து 1774–16 மார்ச்சு 1839),  ஓர் இங்கிலாந்து கணிதவியல் வரலாற்றாளரும் வானியலாளரும் அரசு வானியல் கழக ஆய்வுறுப்பினரும் ஆவார். 

இரிகவுடு ஒரு பிரெஞ்சு சீர்திருத்தக் கிறித்தவக் குடும்பத்தில் பிறந்தவர். இவரது தந்தை ஜேம்சு சுட்டீவன் இரிகவுடு கிங்சு (கியூ) வான்காணகத்தின் வானியல் நோக்கீட்டாளர் ஆவார். ஓவியரான ஜான் பிரான்சிசு இரிகவுடு, நான்கு அகவை நிரம்பிய இரிகவுடு மற்றும் அவருடைய தங்கையான மேரி ஆன்னி இருக்கும் ஓவியத்தை வரைந்துள்ளார். ஆயினும் ஜான் பிரான்சிசு, சுட்டீவன் பீட்டருடைய அத்தானல்லர், வேறு வாய்ப்புள்ள உறவு முறையும் தெரியவில்லை.

இவர் 1794 முதல் 1810 வரை ஆக்சுபோர்டு எக்சீட்டர் கல்லூரியில் ஆய்வுறுப்பினராகவும், 1810 முதல் 1827 வரை ஆக்சுபோர்டு பல்கலைக்கழகத்தில் வடிவியலில் சவிலியன் இருக்கையை ஏற்றுள்ளார், 1827 முதல் 1839 வரை வானியலில் சவிலியன் பேராசிரியராகவும் இருந்துள்ளார். இவர் 1815 முதல் 1826 வரை இலண்டனில் உள்ள இரிச்மாண்டு கிரீன் பகுதி இரிச்மாண்டு தெரு, 21 இல் வாழ்ந்துள்ளார்.

வெளியீடுகள்
-----------

* *சர் அய்சக் நியூட்டன் இயற்றிய இயற்கை மெய்யியலின் நெறிமுறைகள் எனும் நூலின் முதல் வெளியீடு பற்றிய வரலாறு* (1838)

இறப்பும் தகைமையும்
------------------

பிக்காடில்லி, புனித ஜேம்சு பேராலயத்தில் உள்ள சுட்டீவன் பீட்டர் இரிகவுடு நினைவுச் சிலை
இவர் 1839 மார்ச்சு 16 இல் இறந்தார். இவர் இலண்டனில் உள்ள பிக்காடில்லி புனித ஜேம்சு பேராலயத்தில் அடக்கம் செய்யப்பட்டார். இங்கு இவரது நினைவுச் சிலை எழுப்பப்பட்டுள்ளது. இவரது மூத்த மகனான சுட்டீவன் ஜோர்டான் இரிகவுடு (1816–1859) ஓர் ஆங்கிலேயப் பாதிரியாரும் பள்ளி ஆசிரியரும் ஆவார். பிறகு இவர் அந்திகுவா பேராலயப் பேராயர் ஆனார்.

வானியல், கணிதவியல், இயற்பியல் சார்ந்த சில நூல்கள் ஆக்சுபோர்டு இராடுகிளிப் வான்காணகத்தாலும் மேலும் எஞ்சிய சில நூல்கள் பாட்லியன் நூலகத்தாலும் 1935 இல் வாங்கப்பட்டுள்ளன. இந்த பாட்லியன் திரட்டில் 840 நூல்கள் உள்ளன. சில நூல்கள் ஏலத்தில் விற்கப்பட்டுள்ளன.

மேற்கோள்கள்
-----------

1. ↑   *1840MNRAS...5...22. Page 22*. Bibcode: 1840MNRAS...5...22.. .. பார்த்த நாள்: 2017-02-01.
2. 1 2  "MSS. Rigaud 3-33, 33A, 34-51, 53-7, 60-8 Riguad Papers". *Collection Level Description: Savile Collection*. Bodleian Library, University of Oxford. 9 June 2011. 13 October 2012 அன்று பார்க்கப்பட்டது.
3. ↑  "Richmond Green: Properties". *Richmond Libraries’ Local Studies Collection: Local History Notes*. London Borough of Richmond upon Thames. 27 May 2019 அன்று பார்க்கப்பட்டது.
4. ↑  "Rare Books Named Collection Descriptions". *Bodleian Libraries*. 2020-12-08 அன்று பார்க்கப்பட்டது.
**இயற்கை பெட்ரோல்** (Natural gasoline) என்பது இயற்கை வாயுவிலிருந்து ஒடுங்கப்பட்ட திரவ நீரகக்கரிமக் கலவையாகும். இது பாறை எண்ணெயிலிருந்து பெறப்படும் பொதுவான பெட்ரோல் போன்றதாகும்.

இயற்கை பெட்ரோலின் வேதியியல் கலவையானது, ஐந்து மற்றும் ஆறு கார்பன் ஆல்க்கேன்கள் (பென்ட்டேன் மற்றும் எக்சேன்) ஆகும். இதனுடன் நீண்ட சங்கிலிகளுடன் சிறிய அளவிலான அல்கான்களும் உள்ளது. இதில் குறிப்பிடத்தக்க அளவு ஐசோபென்டேன் (மெத்தில் பியூட்டேன்) CH(CH  
3)  
2(C  
2H  
5), உள்ளது, இது பெட்ரோலிய உற்பத்தியில் அரிதானதாகும். இதன் கொதிநிலை பெட்ரோலுக்கான நிலையான வரம்பிற்குள் உள்ளது.

இயற்கை பெட்ரோல் கொந்தளிப்பு மற்றும் நிலையற்ற தன்மைகளைக் கொண்டதாகும்.மேலும், குறைந்த எட்டக எண் மதிப்பீட்டைக் கொண்டுள்ளது, ஆனால், வணிக பெட்ரோலை உற்பத்தி செய்ய மற்ற ஹைட்ரோகார்பன்களுடன் கலக்கப்படலாம்.  இது எண்ணெய் மென்களிக்கலில் இருந்து எண்ணெயைப் பிரித்தெடுக்க ஒரு கரைப்பானாகவும் பயன்படுத்தப்படுகிறது.  அதன் பண்புகள் *ஜிபிஏ மிட்ஸ்ட்ரீம்* (எரிவாயு செயலிகள் சங்கம்) மூலம் தரப்படுத்தப்பட்டுள்ளன.

சான்றுகள்
---------

1. ↑  Sheng Wang, Ying Zhang, Mao-Gang He, Xiong Zheng, and Li-Bin Chen (2014): "Thermal Diffusivity and Speed of Sound of Saturated Pentane from Light Scattering". *International Journal of Thermophysics*, volume 35, pages 1450–1464. எஆசு:10.1007/s10765-014-1718-x. Quote: "ethane 2.4% w/w, butane 1.3%, pentane 67.1%, hexane 22.0%, heptane 5.7%, and octane 1.5 %".
2. ↑  Ivan F. Avery, L. V. Harvey (1958): *Natural-gasoline and Cycling Plants in the United States*, Information circular, U.S. Department of the Interior, Bureau of Mines. 12 pages.
3. ↑  "EIA Glossary". 2012-07-26 அன்று பார்க்கப்பட்டது.
4. 1 2  Targray Corp (2020): "Natural Gasoline". Product webpage, accessed on 2020-04-07.
5. ↑  GPA Midstream website. Accessed on 2020-04-07.
**ஆழியாள்** (பிறப்பு: 16 சூன் 1968) என்ற புனைபெயரில் எழுதும் **மதுபாஷினி ரகுபதி** இலங்கைத் தமிழ்க் கவிஞர். இவருக்கு "நெடுமரங்களாய் வாழ்தல்" என்ற பிரதிக்காக 2021 ஆம் ஆண்டுக்கான கவிதை விருதை கனடா தமிழ் இலக்கியத் தோட்டம் வழங்கிக் கௌரவித்தது.

வாழ்க்கைக் குறிப்பு
-------------------

இவர் 1968ம் ஆண்டு இலங்கையில் திருகோணமலை மாவட்டத்தில் பிறந்தார். அங்கேயே புனித சவேரியார் வித்தியாலயத்தில் ஆரம்பக் கல்வியைக் கற்று மதுரை மீனாட்சி கல்லூரியில் ஆங்கில இலக்கியத்தில் பட்டப்படிப்பையும்,  ஆத்திரேலியாவில் நியூ சவுத் வேல்சு பல்கலைக்கழகத்தில் ஆங்கில இலக்கியத்தில் முதுகலைப் பட்டப் படிப்பையும் பெற்றவர். யாழ்ப்பணப் பல்கலைக்கழகத்தின் வவுனியா வளாகத்தில் ஆங்கில விரிவுரையாளராக ஐந்து ஆண்டுகள் பணிபுரிந்து தற்போது  ஆத்திரேலியத் தலைநகர்  கான்பராவில் வசித்து வருகிறார்.

எழுத்துத் துறை
--------------

தொண்ணூறுகளில் எழுதத்தொடங்கிய ஆழியாளின் மூன்று கவிதைத் தொகுப்புக்களும் ஓர் மொழிபெயர்ப்பு கவிதைத் தொகுப்பும் இதுவரை வெளிவந்துள்ளன. மொழிபெயர்ப்பு, படைப்பிலக்கியம், விமரிசனம் ஆகியவற்றில் தீவிரமாக ஈடுபடுபவர். இவரது படைப்புகள் மூன்றாவது மனிதன், கணையாழி, சரிநிகர், ஆறாம்திணை, தோழி, உயிர்நிழல், அம்மா, பெண் ஆகிய இலக்கியச் சஞ்சிகைகளில் வெளிவந்துள்ளன. இவரது கவிதைகள் மலையாளத்திலும், கன்னடத்திலும் மொழிபெயர்க்கப்பட்டுள்ளன.

இவரது நூல்கள்
-------------

* உரத்துப்பேச பரணிடப்பட்டது 2020-06-13 at the வந்தவழி இயந்திரம், கவிதைத் தொகுப்பு
* துவிதம் , கவிதைத் தொகுப்பு
* கருநாவு, கவிதைத் தொகுப்பு
* பூவுலகைக் கற்றலும் கேட்டலும் (அவுஸ்திரேலிய ஆதிக்குடிகளின் மொழிபெயர்ப்பு கவிதைகள்)

மேற்கோள்கள்
-----------

1. 1 2 3 4 5 6  "பாதையற்ற நிலம் 14: அவலங்களை எதிர்கொள்ளும் சொற்கள்". இந்து தமிழ். 2 செப்டம்பர் 2018.. பார்த்த நாள்: 13-06-2020.
2. ↑  "பேராசிரியர் சலபதி, கே.சந்துரு உள்ளிட்ட 4 பேருக்கு ‘இயல்’ விருதுகள் அறிவிப்பு!". இந்து தமிழ் (நாளிதழ்). 19 மே 2022.. பார்த்த நாள்: 20-05-2022.

வெளி இணைப்புகள்
---------------

தளத்தில்  
ஆழியாள் எழுதிய
 ***நூல்கள்*** உள்ளன.

* ஆழியாளுடன் ஓர் உரையாடல், சிறப்பு ஒலிபரப்புச் சேவை
* ஆழியாளின் துவிதம் பற்றிய டிசே தமிழனின் அறிமுகக்குறிப்பு பரணிடப்பட்டது 2007-09-28 at the வந்தவழி இயந்திரம்
* ஆழியாள் கவிதைகள்
**அறிந்தும் அறியாமலும்** இது 2005ஆம் ஆண்டு வெளியான தமிழ்த் திரைப்படம் ஆகும். இந்த திரைப்படத்தை விஷ்ணுவர்த்தன் இயக்கியுள்ளார். இந்த திரைப்படத்தில் ஆர்யா, பிரகாஷ் ராஜ், நவ்தீப், சமிக்சா உள்ளிட்ட பலர் நடித்துள்ளார்கள்.

கதைச்சுருக்கம்
--------------

நாகர்கோவிலில் வசித்துவரும் சத்யா (நவ்தீப்) அங்கு சக மாணவர்களுடனும் சுற்றித்திரியும் வேளையில் அழகிய பெண்ணொருவரைக் காண்கின்றார்.அவள் மீது மனதைக் கொடுக்கும் சத்யா பின்னர் சென்னையில் படிப்பதற்காகவும் வருகின்றார்.அங்கு வரும் இவருக்கு ஆச்சரியம் காரணம் அவர் தனது கிராமத்தில் பார்த்த கனவுக்கன்னியைச் சென்னையில் மிக நாகரீகமான முறையில் காண்கின்றார்.இதனைத் தொடர்ந்து காடையனான குட்டியினால் (ஆர்யா) தவறுதலாக சத்யாவின் மனக்கவர்ந்தவள் சுடப்பட்டு காயமடைகின்றாள்.இதனைப் பார்த்த சத்யா குட்டியைக் காவல் துறையினரிடம் காட்டிக்கொடுக்கின்றான்.இதனைத் தொடர்ந்து குட்டியின் தந்தையான ஆதியின் (பிரகாஷ் ராஜ்) காடையர்களால் தேடப்பட்டுப் பின்னர் குட்டியால் மன்னிக்கப்படுகின்றான் சத்யா.இதனைத் தொடர்ந்து சத்யா தனது சகோதரனெனத் தெரிந்து கொள்ளும் குட்டி பின்னர் அவனைத் தன் தந்தையிடமும் அழைத்துச் செல்கின்றான்.இறுதியில் என்ன நடைபெறுகின்றது என்பது திரைக்கதை முடிவு.

நடிகர்கள்
---------

* ஆர்யா
* பிரகாஷ் ராஜ்
* நவ்தீப்
* சமிக்சா
* கிருஷ்ணா

வெளியிணைப்புகள்
---------------

* அறிந்தும் அறியாமலும்

| * பா
* உ
* தொ
விஷ்ணுவர்த்தன் திரைப்படங்கள் |
| --- |
| 
* *குறும்பு* (2003)
* *அறிந்தும் அறியாமலும்* (2005)
* *பட்டியல்* (2006)
* *பில்லா* (2007)
* *சர்வம்* (2009)
* *பஞ்சா* (2011) (தெலுங்கு)
* *ஆரம்பம்* (2013)
* *யட்சன்* (2015)

 |
*நொச்சி நியமம்* என்னும் ஊரில் வாழ்ந்த சங்ககாலப் புலவர் **நொச்சிநியமங்கிழார்**. இவரது பாடல்கள் 5 சங்கநூல் தொகுப்பில் இடம்பெற்றுள்ளன. அவை அகநானூறு 52, நற்றிணை 17, 208, 209, புறநானூறு 293

இவர் சொல்லும் செய்திகள்
-----------------------

### அகம் 52

என் பசலை காமநோய் என்று தாய்க்குச் சொல்லலாமா வேண்டாமா என்று இரண்டு வகையாக எண்ணிக்கொண்டிருக்காதே. என் உயிரே போனாலும் போகட்டும். சொல்லிவிடு என்று தோழியிடம் தலைவி சொல்லுகிறாள்.

#### வள்ளிமரம்

வள்ளிக் கிழங்கு தன் வேரில் விளையும் வள்ளிமரங்களைக் கொண்டது காதலன் ஊர். (முள்ளங்கிக் கிழங்கு வீழ்க்கும் முள்ளங்கிச்செடி போன்றது வள்ளிமரம். வள்ளிக்கிழங்கு முள்ளங்கிக் கிழங்கு போன்ற உருவில் ஆள் பருமன் இருக்கும்)

#### வேங்கைமரம்

வேங்கை மரத்தின் உதிர்ந்த 'பொங்கல்' பூக்கள் பொன்னின் துகள்கள் போல உதிர்ந்துகிடக்கும்.

##### பூப் பறிப்போர் பூசல்

மலைவாழ் குறத்தியர் வேங்கைப் பூக்களைப் பறிக்கும்போது பூசல்(கூச்சல்) இடுவர். இந்தக் கூச்சல் இசைபோல் இனிமையாக இல்லாமல் 'இன்னா இசைய'வாக இருக்குமாம்.

### நற்றிணை 17

தலைவி தன் தோழியிடம் சொல்கிறாள்.

பெண்களுக்கு நாணம் உயிரைக் காட்டிலும் சிறந்தது. அந்த நாணத்தைப் பொருட்படுத்தாமல் தாயிடம் 'வெற்பன் மார்பு அணங்கிற்று' என்று சொல்லிவிட்டேன். 

##### உள்ளுறை உவமம்

தலைகன் வெற்பில் காந்தள் பூவை ஊதும் வண்டின் இசை யாழிசை போல இருக்கும் என்னும் குறிப்பு தாயிடம் தலைவி தன் உள்ளக் கிடக்கையை வெளிப்படுத்தியதை உள்ளுறை உவமையாகக் காட்டுகிறது.

### நற்றிணை 208

பிரிந்த நம்மினும் நம் தலைவர் நமக்காக இரங்கும் பண்புள்ளவர். நம் பிரிவை அவரால் தாங்கிக்கொள்ள முடியாது. இதோ பெருமழை பொழிகிறது. அவர் வந்துவிடுவார். என்று தோழி தலைவியைத் தேற்றுகிறாள்.

### நற்றிணை 209

அவள் தினைப்புனம் காக்க வரவில்லை. என் உயிரை வாங்குகிறாள் - என்று தலைவன் நினைக்கிறான்.

### புறம் 293

* பூக்கோட் காஞ்சி

யானைமேல் ஏறிச்சென்று ஊர்களைத் தனதாக்கிக்கொள்ளும் அவன் நாணுடை மகளாகிய அவள்மேல் இரக்கம் கொண்டு தண்ணுமை முழங்க வந்து அவளுடைய பூப்புக்கு விலை தருவானோ மாட்டானோ? அவள் அளியள் (இரக்கம் கொள்ளத்தக்கவள்)

பழந்தமிழ்
---------

இப் புலவர் தம் பாடல்களில் தொல்காப்பியத் தொடர்களையும். பழந்தமிழ்ச் சொற்களையும் விரும்பிப் பயன்படுத்தியுள்ளார்.

* செப்பாதீமோ = சொல்லிவிடு
* வலந்த வள்ளி = கிழங்கு வீழ்த்த வள்ளிமரம்

### தொல்காப்பியத் தமிழ்

கொன்னும் நம்பும் குரையர் = சும்மாவே விரும்பும் குரையர். 

* குரை - (இடைச்சொல்) 'ஏயும் குரையும் இசைநிறை அசைநிலை' - தொல்காப்பியம் 757
* நம்பு - (உரிச்சொல்) 'நம்பும் மேவும் நசை ஆகும்மே' - தொல்காப்பியம் 812

#### தொல்காப்பியத் தொடர்

உயிரினும் சிறந்தன்று நாணே - தொல்காப்பியம் 1059  

உயிரினும் சிறந்த நாண் - இப்பாடலில் உள்ள தொடர்

மேற்கோள்கள்
-----------

1. ↑  நொச்சி நியமங்கிழார் - தமிழ் இணையக் கல்விக் கழகம்
[*தொடர்பிழந்த இணைப்பு*]
துடுப்பாட்டத்தில் ஒரு அணித்தலைவர் தங்கள் அணியின் ஆட்டப்பகுதியை முடித்துக்கொள்வதாக அறிவிப்பது **அறிவித்தல்** (*declaration*) என்றும் தங்கள் அணியின் ஆட்டப்பகுதியை விளையாட மறுப்பது **விட்டுக்கொடுத்தல்** (*forefeiture*) என்றும் அழைக்கப்படுகின்றது.. இவை துடுப்பாட்ட விதி 15இன் மூலம் வரையறுக்கப்படுகின்றன. இந்த விதி வரையிட்ட நிறைவுகள் போட்டிகளுக்குப் பொருந்தாது.

அறிவித்தல்
----------

ஒருவேளை ஒரு அணித்தலைவர் இந்த ஆட்டப்பகுதியில் தங்கள் அணி எடுத்த ஓட்டங்கள் வெற்றி பெறப் போதுமானது என்று கருதினால் அறிவிப்பார். இதன்மூலம் அந்த அணியின் ஆட்டப்பகுதி முடிவடையும். ஒருவேளை அதிக ஓட்டங்கள் எடுத்த பிறகும் தொடர்ந்து ஆடிக்கொண்டே இருந்தால் போட்டி வெற்றி/தோல்வியின்றி முடிய வாய்ப்புள்ளது. இந்த நிலையைத் தவிர்க்க அறிவிப்பு உதவுகிறது. இதுதவிர வேறுசில உத்திகளுக்காகவும் அறிவிப்பு பயன்படுகிறது.

விட்டுக்கொடுத்தல்
-----------------

ஒரு அணித்தலைவர் தங்கள் ஆட்டப்பகுதி தொடங்குவதற்கு முன்பு விட்டுக்கொடுக்க முடிவெடுக்கலாம். தவிர ஒரு அணி தங்கள் ஆட்டப்பகுதியை விளையாட மறுத்தால் அது விட்டுக்கொடுத்ததாகக் கருதப்படும். 

தேர்வுத் துடுப்பாட்ட வரலாற்றில் ஒரு அணி விருப்பத்துடன் தங்கள் ஆட்டப்பகுதியை விட்டுக்கொடுத்த நிகழ்வு ஒருமுறை மட்டுமே நிகழ்ந்துள்ளது. 18 சனவரி 2000இல் தென்னாப்பிரிக்காவின் செஞ்சூரியன் பார்க்கில் இங்கிலாந்து மற்றும் தென்னாப்பிரிக்கா அணிகளுக்கிடையேயான ஐந்தாவது மற்றும் இறுதித் தேர்வுப் போட்டி நடைபெற்றது. இத்தொடரில் தென்னாப்பிரிக்கா 2-0 என்ற கணக்கில் ஏற்கனவே கைப்பற்றிவிட்டது (2 போட்டிகள் வெற்றி/தோல்வியின்றி முடிந்தன). ஐந்தாவது போட்டியின் முதல் நாளில் தென்னாப்பிரிக்கா 6 இழப்புகளுக்கு 156 ஓட்டங்கள் எடுத்திருந்தது. அடுத்த 3 நாட்களும் மழை காரணமாக போட்டி விளையாடப்படவில்லை. இறுதியாக 1 நாள் மட்டுமே மீதமிருந்ததால் போட்டி வெற்றி/தோல்வியின்றி முடியும் என்று எதிர்பார்க்கப்பட்டது.

அப்போது தென்னாப்பிரிக்க அணித்தலைவர் ஹான்ஸி குரொன்யே இங்கிலாந்து அணித்தலைவர் நாசர் ஹுசைனுடன் ஒரு உடன்பாடு செய்து கொண்டார். அதன்படி முதல் ஆட்டப்பகுதியில் 248 எடுத்தவுடன் தென்னாப்பிரிக்க அணி அறிவித்தது. பிறகு இங்கிலாந்து தனது முதல் ஆட்டப்பகுதியையும் தென்னாப்பிரிக்கா தனது 2வது ஆட்டப்பகுதியையும் விட்டுக்கொடுப்பதாக அறிவித்தன. இதன்மூலம் இங்கிலாந்து அணி தங்கள் 2வது ஆட்டப்பகுதியில் 250 எடுத்தால் வெற்றி என்ற இலக்கை நோக்கி விளையாடியது. அன்றைய துடுப்பாட்ட விதிகளின் படி ஒரு அணி தங்கள் 2வது ஆட்டப்பகுதியை மட்டுமே விட்டுக்கொடுக்க இயலும். இதனால் இங்கிலாந்து அணி தங்கள் முதல் ஆட்டப்பகுதியை 0 பந்துகளில் 0 இழப்புகளுக்கு 0 ஓட்டங்கள் என்ற நிலையில் அறிவித்ததாகக் கருதப்பட்டது. 2வது ஆட்டப்பகுதியில் இங்கிலாந்து அணி 8 இழப்புகளுக்கு 251 ஓட்டங்கள் எடுத்து 2 இழப்புகளால் வெற்றி பெற்றது.

மேற்கோள்கள்
-----------

1. ↑  "{% DocumentName %} Law | MCC". *www.lords.org*. 2019-09-08 அன்று பார்க்கப்பட்டது.
2. ↑  
MCC (1980). "Law 14 – Declarations". *Laws of Cricket 1980 Code*. Cricinfo. 2011-02-20 அன்று பார்க்கப்பட்டது.
3. ↑  "Scorecard of 2000 RSA vs ENG Centurion Match in which Cronje & Hussein forfeited innings". Aus.cricinfo.com. 2013-08-09 அன்று பார்க்கப்பட்டது.
**இராஜ சூரிய சேதுபதி** என்பவர் இராமநாதபுரம் சமஸ்தான மன்னராவார். இவர் திருமலை ரெகுநாத சேதுபதிக்கு அடுத்து ஆட்சிக்கு வந்து ஆட்சிபுரிந்தார். இவர் திருமலை ரெகுநாத சேதுபதியின் சகோதரர் ஆதிநாராயணத் தேவரின் மகனாவார்.

திருமலை ரெகுநாத சேதுபதி மன்னர் ஆண்வாரிசு இல்லாமல் இறந்து போனதால் அவரின் சகோதரர் ஆதிநாராயணத் தேவரின் மகன் இராஜ சூரியத் தேவர் சேதுபதியாகப் பட்டமேற்றார். இவரது ஆட்சிக்காலம் மிகக்குறுகியதாக ஆறுமாதங்களுக்குள் முடிவுற்றது. இவர் மன்னராக இருந்தபோது தஞ்சாவூரில் இருந்த அழகிரி நாயக்கருக்கும் திருச்சியிலிருந்த சொக்கநாத நாயக்கருக்கும் ஏற்பட்ட பூசலில் தலையீடு செய்து சமரசம் செய்ய முயன்ற போது தஞ்சைத் தளவாய் வேங்கட கிருஷ்ணப்ப நாயக்கரால் கைது செய்யப்பட்டு திருச்சியில் கொலை செய்யப்பட்டார்.

இராமநாதபுரம் நகருக்குத் தெற்கேயுள்ள சக்கரக் கோட்டைக் கண்மாயின் தென் கிழக்கு மூலையில் உள்ள கலுங்கும் அதனை அடுத்துள்ள சிற்றுாரும் இவரது பெயரால் இராஜசூரியமடை என்று வழங்கப்பட்டு வருகின்றன.

மேற்கோள்கள்
-----------

1. ↑  எஸ். எம். கமால் (2003). "சேதுபதி மன்னர் வரலாறு/இயல் IV இராஜசூரிய சேதுபதி,". *நூல்*. சர்மிளா பதிப்பகம். p. 40. 21 சூன் 2019 அன்று பார்க்கப்பட்டது.
**நெப்டியூன் இசுப்பியர் நடவடிக்கை** (நெப்டியூன் ஸ்பியர் நடவடிக்கை, *Operation Neptune Spear*) என்பது 2011 மே 1 இல் பாக்கித்தான் அப்பாட்டாபாத்த்தின் நகர்ப்பகுதியில் மறைந்திருந்த அல்கொய்தா அமைப்பின் தலைவர் ஒசாமா பின் லாடனை இலக்கு வைத்து அமெரிக்க இராணுவத்தால் நடத்தப்பட்ட நடவடிக்கை ஆகும். கண்காணிப்புக்குப் புலப்படாத அதிநவீன உலங்கு வானூர்திகள் மூலம் பில் லாடன் தங்கியிருந்த வீட்டைத் தாக்கிய அமெரிக்க "நேவி சீல்" அதிரடிப்படையினர், பில் லாடனை சுட்டுக் கொன்றனர். அவரது உடல் அங்கிருந்து அப்புறப்படுத்தப்பட்டு கடலில் அடக்கம் செய்யப்பட்டது.

பின்னணி
-------

செப்டெம்பர் 11, 2001 இல் அமெரிக்கவின் மீது மேற்கொள்ளப்பட்ட பயங்கரவாதத் தாக்குதலின் பின் அதன் சூத்திரதாரியாகக் கருதப்பட்ட பின் லாடனையும் அல் கொய்தா இயக்கத்தையும் அழிப்பதற்கு அமெரிக்கா முனைப்பெடுத்தது. ஆப்கானித்தானின் டோரா போரா மலைத்தொகுதியில் பின் லாடன் மறைந்திருப்பதாகக் கருதி பாரிய புலனாய்வு மற்றும் தாக்குதல் நடவடிக்கைகளை அமெரிக்கா மேற்கொண்டது. 2001ஆம் ஆண்டு செப்டெம்பர் 11 தாக்குதலின் முக்கிய சூத்திரதாரியான காலித் சேக் முகம்மத் கைது செய்யப்பட்ட பின் பின் லாடனின் முக்கியத்தர்கள் பற்றிய தகவல்கள் கசிந்தன. அல்கொய்தா அமைப்பின் முக்கியமான பின் லாடனின் நம்பிக்கைக்குரிய நபராக அல்-குவைதா பற்றி புலனாய்வுத் துறை அறிந்தது. அல்-குவைதியின் நடமாட்டம் அப்பாட்டாபாத்துக்கு அருகில் அவதானிக்கப்பட்டது. இதுவே பாக்கித்தான் மீது அமெரிக்க புலனாய்வுத் துறையின் கண்காணிப்பைத் திசை திருப்பியது.

தாக்குதல்
---------

அமெரிக்க சீல் படையினர் இரண்டு உலங்கு வானூர்திகளில் பின் லாடன் வசித்த கட்டிடத்தினுள் தரையிறங்கித் தாக்குதல் நடத்தப்பட்டது.

உதவி
----

பின்லேடனின் இருப்பிடம் பற்றிய தகவலை ஷாகில் அஃப்ரிதி என்பவர் கொடுத்ததாக சி.ஐ.ஏ தெரிவித்தது. தற்போது இவரின் வழக்கறிஞர் சமயுல்லா அஃப்ரிதி என்பவரை தாலிபான்கள் 2015ஆம் ஆண்டு 17ம் தேதி மார்ச் மாதம் பாகிஸ்தானின் பெஷாவார் நகரில் சுட்டுக்கொன்றனர்.

மேற்கோள்கள்
-----------

1. 1 2  ஒப்பரேசன் ஜேரொனிமோ, சமகால அரசியல், வீரகேசரி வாரவெளியீடு,08.05.2011,
2. ↑  பின் லேடனை பிடிக்க அமெரிக்காவுக்கு உதவிய வழக்கறிஞர் சுட்டுக் கொலை